ຫວຽດນາມ ຕັດສິນຈໍາຄຸກ ຜູ້ຂຽນຄວາມເຫັນ ລົງທາງອິນເຕີແນັທ 3 ຄົນ
ນາຍ Nguyen Van Hai ນຶ່ງໃນສາມຄົນ ທີ່ຖືກຕັດສິນວ່າ ມີຄວາມຜິດ ໃນຖານ​ເຜີຍ​ແຜ່ “​ການໂຄສະນາ​ຊວນ​​ເຊື່​ອ ຕໍ່ຕ້ານ​ລັດຖະບານ” ທາງອິນ​ເຕີ​​ແນັທ.​
ຫວຽດນາມໄດ້ຕັດສິນຈໍາຄຸກ ຜູ້ຂຽນຂ່າວຫລືຄວາມເຫັນລົງທາງ ອິນເຕີແນັທ ຫລື bloggers 3 ຄົນ ໃນຖານເຜີຍແຜ່ “ການໂຄສະ ນາຊວນເຊື່ອຕໍ່ຕ້ານລັດຖະບານ” ໂດຍການລົງພິມທາງອິນເຕີ ແນັທ ບົດຂຽນທີ່ເຂົາເຈົ້າຂຽນກ່ຽວກັບການລະເມີດສິດທິມະນຸດ ການສໍ້ລາດບັງຫລວງແລະນະໂຍບາຍການຕ່າງປະເທດ ພວກຈໍາເລີຍ ຊຶ່ງມີ ຜູ້ຊາຍສອງຄົນ ແລະຜູ້ຍິງນຶ່ງຄົນ ໄດ້ຖືກຕັດ ສິນໂທດ ໃນວັນຈັນມື້ນີ້ ທີ່ນະຄອນໂຮຈີມິນ ຫລັງຈາກການດໍາ ເນີນຄະດີທີ່ໃຊ້ເວລາພຽງບໍ່ເທົ່າໃດຊົ່ວໂມງ ໃນຄໍາປາໄສຂອງທ່ານຄັ້ງນຶ່ງເມື່ອຕົ້ນປີນີ້ ປະທານນາທິບໍດີ ສະຫະລັດ ທ່ານ ບາຣັກ ໂອບາມາ ໄດ້ກ່າວເຖິງຜູ້ຂຽນ blog ຄົນນຶ່ງໃນນັ້ນ ຄື ນາຍ Nguyen Van Hai ທີ່ໄດ້ຮັບໂທດ ຈໍາຄຸກ 12 ປີ ນາງ Pa Thong Tan ອະດີດເຈົ້າໜ້າທີ່ຕໍາຫລວດ ຜູ້ທີ່ແມ່ຂອງລາວຈູດໄຟເຜົາຕົວເອງ ເພື່ອປະທ້ວງການຈັບລູກ ສາວຂອງລາວ ໄດ້ຖືກຕິດຄຸກ 10 ປີ ສ່ວນນາຍ Phan Thanh Hai ຖືກ ໂທດຂັງຄຸກ 4 ປີ ສະຫະລັດໄດ້ອອກມາ ຕິຕຽນນການລົງໂທດດັ່ງກ່າວ ໂດຍທັນທີ ບັນດາກຸ່ມສິດທິມະນຸດສາກົນກໍໄດ້ປະນາມການດໍາເນີນຄະດີດັ່ງກ່າວ ແລະຮຽກຮ້ອງໃຫ້ປ່ອຍໂຕພວກຖືກຕັດສິນໂທດ